ముల్లైవననాథర్ ఆలయం

తిరుముల్లైవాసల్ ముల్లైవననాథర్ ఆలయం అనేది తిరుజ్ఞానసంబంధర్ పాడిన దేవారంలో పేర్కొన్న పాడల్ పెట్ర శివస్థలాలలో ఒకటి.  ఇది చోళనాడు కావేరి ఉత్తర తీరం ప్రాంతంలోని ప్రముఖ శివక్షేత్రం.Sri Mullaivananathar temple, Dinamalar 

 స్థానం 
ఈ ఆలయం మయిలాడుతురై జిల్లాలోని  సిర్కాళి పట్టణానికి సమీపంలో ఉంది. ఈ స్థలం తెన్ తిరుముల్లైవాయిల్ అనే పేరుతో కూడా ప్రసిద్ధి చెందింది. దేవారం పాడల్ పొందిన చోళనాడు కావేరి ఉత్తర తీరం శివస్థలాలలో ఇది 7వ స్థలంగా గుర్తించబడింది.

 స్థల చరిత్ర 
కరికాల చోళుని తాత అయిన మొదటి క్లిల్లి వళవన్ ఒక తీవ్రమైన చర్మరోగంతో బాధపడుతూ ఉండేవాడు.  ఆ వ్యాధి నివారణకు శివక్షేత్రంలోని ఒక పవిత్ర తీర్థంలో స్నానం చేయాలని రాజ వైద్యులు సూచించారు. అందువల్ల వ్యాధి నివారణ కోసం తన పరివారంతో కలిసి ఈ క్షేత్రానికి సమీపంలోని సముద్రంలో స్నానం చేయడానికి ఆయన వచ్చాడు.  ఆ సమయంలో ఈ ప్రాంతం మొత్తం ముల్లై తీగలతో నిండిపోయి ఉండేది. అందుకే వారి గుర్రాల కాళ్లు ముల్లై తీగల్లో చిక్కుకుని కదలలేని పరిస్థితి ఏర్పడింది. క్లిల్లి వళవన్ తన ఖడ్గంతో ఆ తీగలను తొలగించే ప్రయత్నంలో, వాటి కింద ఉన్న ఒక స్వయంభూ లింగంపై ఖడ్గం తగిలి రక్తం ప్రవహించింది. ఆ దృశ్యాన్ని చూసి దిగ్బ్రాంతికి  గురైన రాజు, తెలియకుండా మహాపాపం జరిగిపోయిందని భావించాడు.  తనను తానే గాయపరుచుకునేందుకు ప్రయత్నించగా, వెంటనే పరమేశ్వరుడు పార్వతితో కలిసి ఎద్దుపై ప్రత్యక్షమై ఆయనను రక్షించాడు.

ఈ సంఘటన కారణంగా ఈ క్షేత్రానికి తిరుముల్లైవాసల్ అనే పేరు ఏర్పడింది.  
లింగంపై ఖడ్గం తగిలిన గాయచిహ్నం నేటికీ దర్శించవచ్చు.

 ప్రత్యేకత 
చోళ రాజుని బ్రహ్మహత్యా దోషం తొలగిన పవిత్ర స్థలమని ఒక స్థానిక విశ్వాసం ఉంది.

 మూలాలు 

వర్గం:పాడల్ పేట్ర క్షేత్రాలు
వర్గం:కావేరి ఉత్తరతీర శివాలయాలు
వర్గం:మైలాడుతురై జిల్లాలోని శివ ఆలయాలు
వర్గం:తమిళనాడు పర్యాటక ప్రదేశాలు
వర్గం:తమిళనాడు పుణ్యక్షేత్రాలు
వర్గం:చోళుల నిర్మాణ శైలి